असाढ़ में जब खेतान में हल चलते , धरती की सौंधी गंद्य प्रानन में जाय मिलती , चिरेरू चुगते दीखते , कहूँ रामजी की डोकरी , कहूं रामजी के घोड़ा , कहूं बैलन कूं , चारौ अरु हारनि कूं मेला लाती भई घूँघट में दुबकी बैरबानी , बिनके संग रिमड़ते बाल गोपाल - ये सबई उर की बीना के तारन कूं झंकृत कर्यौ करते अरु कविता कबहूं तौ अन्तर माँहि घुमड़्यौ करती तौ कबहूं होठन सों राग बनि कें सुरे - बे सुरे अाँखरन में हवा कूं समरपित है जायौ करती ।